- Poporul zice că „bărbaţii sunt cruce întreagă, iar femeile jumătate de cruce”, de ce?

- Ce zice nu are nicio legătură cu ce trebuie. Este adevărat că bărbatul este capul femeii, dar în sensul în care Sfântul Pavel zice că femeile nu se smintesc de bărbaţi, însă bărbaţii, chiar aceia normali, da. Din această cauză a pus Biserica bărbaţii în faţă şi femeile în spate, de unde ele nu îi văd pe bărbaţi cum le zboară ochii. Aţi aflat că există Sfântul Munte Athos care are numai bărbaţi, la fel ca şi mânăstirea Frăsinei în România. Nu există nicăieri o mănăstire în care să fie interzisă intrarea pentru bărbaţi, nicăieri în lume, de ce? Nu este nevoie, bărbaţii nu produc sminteală, dar femeile produc sminteală pentru că ele sunt construite mai fin, au o anumită fineţe şi frumuseţe pe care au primit-o de la Dumnezeu. Femeia nu trebuie să renunţe la fineţea ei şi la tot ce are ea, dar mai ales nu trebuie să exteriorizeze asta pe stradă, căci nu-i foloseşte. S-au făcut nişte studii şi s-a constatat că femeia este un „ocean” necercetat, dar această dezgolire a femeii continuă şi în filme, afişe, reviste sau nu mai ştiu unde, nu face altceva decât să creeze dezinteresul bărbatului, dezinteresul total. Bărbaţii n-au interes, le plac şi atât, iar după aceea urmează impotenţa, după aceea urmează mai multe lucruri. Sunt foarte multe studii ştiinţifice privind această denaturare.

(Părintele Nicolae Tănase, Soțul ideal, soția ideală, Editura Anastasis, Sibiu, 2011, pp. 71-72)